Beiskjusveipur
Cicuta virosa (beiskjusveipur eða beiskjujurt) er tegund af ættkvíslinni Cicuta, ættuð úr norður og mið Evrópu, norður Asíu og norðvestur Norður Ameríku. Þetta er fjölær jurt sem verður 0,5 til 1,5 metrar að hæð. Stönglarnir eru sléttir, greindir, gildari við grunninn, með purpurlitum rákum, og holir að innan nema þar sem þeir greinast. Blöðin eru stakstæð, þrískift, nokkuð gróftennt, ólíkt fíngreindari laufum margra annarra tegunda sveipjurtaættar (Apiaceae). Blómin eru smá, hvít og og nokkuð dæmigerð fyrir ættina. Olíukenndur gulur vökvi lekur úr stönglum og rótum ef þeir eru skornir. Þessi vökvi hefur megna lykt sem minnir á nípur (parsnips) eða gulrætur. Jurtinni hefur verið ruglað við nípur vegna rótanna og lyktarinnar.

Hann vex á rökjum engjum, meðfram  árbökkum og öðrum rökum og mýrkenndum svæðum. Hann er í nær öllu Finnlandi og Svíþjóð nema á fjallendi, allri Danmörku og fáeinum stöðum í Noregi á láglendi.

Eitrun

Jurtin inniheldur cicutoxin, sem truflar virkni miðtaugakerfisins. Í mönnum veldur cicutoxin fyrst velgja, uppköstum og kviðverkjum, yfirleitt innan klukkutíma eftir inntöku. Eitrunin getur leitt til skjálfta og krampa. Einn munnbiti af rót (sem hefur mest magn cicutoxíns) getur verið nægilegt til að valda dauða. Í dýrum er eitrunarskammtur  og banvænn skammtur nær sami. Eitt gramm af beiskjusveip á kíló mun drepa kind og 230 grömm eru nægileg til að drepa hest. Vegna þess hve hratt eitrunaráhrif verða er læknismeðaferð yfirleitt árangurslaus.

Ytri tenglar 
 Ancient Poisons 
 Den virtuella floran - Sprängört
 Statens veterinärmedicinska anstalt (SVA): Sprängört. Läst 2014-12-19
 Kasviatlas: Myrkkykeison levinneisyys Suomessa
 Pinkka, Lajituntemuksen oppimisympäristö: Myrkkykeiso (Cicuta virosa)
 Luontoportti: Myrkkykeiso (Cicuta virosa)
 Nettikasvio: Myrkkykeiso (Cicuta virosa)
 United States Department of Agriculture (USDA): Cicuta virosa  
 Flora of China: Cicuta virosa

Tilvísanir 

Lækningajurtir
Eiturjurtir
Sveipjurtir